open-index/open-wikipedia-markdown huggingface dataset:
Intenzita elektrického poľa

**Intenzita elektrického poľa** alebo **elektrická intenzita** je fyzikálna veličina vyjadrujúca veľkosť a smer elektrického poľa. Je definovaná ako elektrická sila pôsobiaca na teleso s kladným jednotkovým elektrickým nábojom. Označuje sa ***E***.

Základná jednotka: volt na meter, skratka *V.m<sup>-1</sup>*

Ďalšia jednotka: newton na coulomb, skratka *N.C<sup>-1</sup>*

*Výpočet:* E = \frac {F}{Q_0} , kde *F* je elektrická sila, *Q<sub>0</sub>* je elektrický náboj

Veľkosť elektrického poľa v okolí bodového náboja je podľa Coulombovho zákona rovná E = \frac {1}{4 \pi \epsilon} \frac {Q}{r^2} , kde ε je permitivita prostredia elektrického poľa, *Q* je elektrický náboj, ktorý vyvolal elektrické pole, *r* je vzdialenosť od nabitého telesa.

Smer vektora elektrickej intenzity je daná smerom pôsobiacej sily. Orientácia elektrickej intenzity je daná dohovorom, že skúšobným telesom je kladne nabité teleso, a teda elektrická intenzita smeruje od telesa s kladným elektrickým nábojom k telesu so záporným elektrickým nábojom.

Ak sa nechá vektor elektrickej intenzity prechádzať Gaussovou plochou, ide o veličinu elektrický tok.

Zmena elektrickej intenzity má za následok vznik magnetického poľa, čo opisuje dynamická teória elektromagnetického poľa a ukazujú javy ako napríklad elektromagnetická indukcia.

Vyjadrenie intenzity vyplývajúcej z elektrického potenciálu homogénneho elektrického poľa medzi dvoma opačne nabitými (+,-) doskami kondenzátora.  

*Výpočet:* E = \frac {U}{d} , E = \frac {U}{l}  kde *U* je elektrické napätie, *d* alebo *l* je vzdialenosť medzi doskami 
[*V.m<sup>-1</sup>*]

Kategória:Elektromagnetizmus
Džamál Abd an-Násir

**Džamál Abd an-Násir** (, v egypt. výslovnosti [gämääl äbd en-náser];  iné prepisy **Džamál/Gamál Abdal Násir** alebo **Džamál/Gamál Abd-al-Násir** ;* 15. január 1918, Alexandria, Egypt – † 28. september 1970, Káhira) bol egyptský vojak, politik, ideológ panarabského nacionalizmu a prezident od roku 1954 až do svojej smrti roku 1970.

## Životopis
Študoval na Káhirskej vojenskej akadémii, kde sa po druhej svetovej vojne stal inštruktorom. V roku 1948 sa zúčastnil vojny proti Izraelu ako major.

Na akadémii začal formovať skupinu revolučne zmýšľajúcich vojakov, ktorá v roku 1949 prijala meno *[[Hnutie slobodných dôstojníkov]]*. Hnutie sa pri vojenskom prevrate 23. júla 1952 zaslúžilo o zosadenie kráľa Fárúka z trónu.  V roku 1953 vyhlásili republiku na čele s Muhammadom Nagíbom ako prvým egyptským prezidentom. Nakoľko však išlo o muža, ktorý nemal žiadne potrebné a radikálne plány na rozvoj krajiny, v roku 1954 ho Násir zosadil.

Stal sa v Egypte veľmi populárnym, ako aj v celom arabskom svete o. i. aj pre svoju podporu liberálnych hnutí spod okupácií veľmocami. Po porážke v roku 1967 rezignoval, no napriek tomu mal veľkú podporu vo svojej krajine. Posledné tri roky pred smrťou začal radikálne reformovať egyptskú armádu. Po vážnych zdravotných komplikáciách v roku 1970 zomrel.

## Iné projekty

Kategória:Prezidenti Egypta
Kategória:Egyptskí politici
Kategória:Hrdinovia Sovietskeho zväzu
Kategória:Osobnosti z Alexandrie
Kategória:Nositelia Radu bielej ruže
Elektrostatické pole

**Elektrostatické pole** môže byť:
*vo fyzike: elektrické pole vytvorené nepohybujúcimi sa nábojmi, pozri elektrické pole
*pri obrazovkách a monitoroch: elektrostatické nabitie, ktoré vzniká v prípade obrazovky/monitora CRT, pozri elektrostatické pole (obrazovka)
Feluka

**Feluka** bola malá plachetnica v období galér na Stredozemnom mori. Predný sťažeň mali naklonený dopredu, bola oň prichytená kosatka, ktorá siahala na koniec dlhého čeleňa. Mala pomocné veslá, jej hlavný pohon  boli latinské plachty na jednom alebo dvoch sťažňoch.

Keď bola doba radových lodí, niektoré z nich nosievali malé feluky na palubách, aby ich mohli použiť na spojovaciu službu medzi loďami flotily.

V Španielsku sa dodnes používajú feluky ako malé obchodné lode, ktoré majú nízke boky, dlhý a úzky trup s dvoma sťažňami, tieto sťažne nesú arabské alebo latinské plachty.

## Iné projekty

Kategória:Plachetnice
Elektromagnetická indukcia

**Elektromagnetická indukcia** je jav, pri ktorom vo vodiči dochádza ku vzniku indukovaného elektromotorického napätia Ui a indukovaného prúdu v dôsledku časovej zmeny magnetického indukčného toku, t. j. dôsledkom umiestnenia vodiča v nestacionárnom magnetickom poli.

Zmena magnetickej indukcie toku môže nastať:
1. zmenou magnetickej indukcie
2. zmenou obsahu plochy
3. zmenou uhla medzi normálou plochy a indukčnými čiarami.

**Faradayov zákon elektromagnetickej indukcie**
Indukované elektromotorické napätie sa rovná zápornej časovej zmene magnetického indukčného toku.

**Lenzov zákon**
Indukovaný prúd svojimi účinkami pôsobí tak, aby potlačil zmenu, ktorá ho vyvolala.

**Vychyľujúca sila (Lorenzova sila)**

vzorec: F = B * I * l * z

B = magnetická indukcia a jednotka je Vs/m²;Wb/m² (Weber/meter štvorcový)

I = intenzita prúdu a jednotka A (ampér)

F = vychyľujúca sila a jednotka N (Newton)

l = účinná dĺžka a jednotka m (meter)

z = počet vodičov

Kategória:Elektromagnetizmus
Danzig (skupina)

**Danzig** je americká heavy metalová skupina založená v roku 1987 v Lodi v New Jersey. 

Predstavuje v poradí tretiu (a zatiaľ poslednú) formáciu, ktorú zakladal veterán, spevák a skladateľ Glenn Danzig (ex-frontman horror-punkovej The Misfits a death-rockovej Samhain). Hudba Danzig je prepletaná temnými témami a obsahuje v sebe veľké množstvo vplyvov: blues, hard-rock, heavy metal, gotický metal, neskoršie aj industriálny metal. Napriek faktu, že väčšina videoklipov bola na MTV zakázaná prípadne odmietnutá, malá hŕtstka tých, ktoré sa dostali do rotácie ("Dirty Black Summer", "Mother 94", "Cantspeak") zabezpečili skupine nezanedbateľný mainstreamový úspech. 

Poznávacou črtou skupiny Danzig, ktorá ju najvýraznejšie odlišuje od nepreberného množstva iných temných rockový a metalových skupín je hlas jej speváka. Vokálny prejav Glenna Danziga kritici prirovnávajú ku spevu Elvisa Presleyho alebo Jima Morrisona (The Doors), odkiaľ pramení aj Danzigova prezývka "Evil Elvis", teda "diabolský Elvis".

## Zostava
Jediným stálym členom skupiny je jej frontman - Glenn Danzig. 
### Aktuálna zostava

* Glenn Danzig - spev, gitara, klávesy (1987-dnes)
* Kenny Hickey - gitara (2006-dnes)
* Steve Zing - basgitara (2006-dnes)
* Johnny Kelly - bicie (2002-2003, 2005-dnes)

### Bývalí členovia

* Eerie Von - basgitara (1987-1995)
* Josh Lazie - basgitara (1996-1997, 1998-2000)
* Rob Nicholson - basgitara (1997- 1998)
* Howie Pyro - basgitara (2000-2002)
* Jerry Montano - basgitara (2002-2006)
* John Christ - gitara (1987-1995)
* Dave Kushner - gitara (1997)
* Tommy Victor - gitara (1997-1998, 2002-2005)
* Jeff Chambers - gitara (1998-1999)
* Todd Youth - gitara (2000-2002)
* Doyle Wolfgang Von Frankenstein - gitara (2005, ako hosť na turné)
* Joe Fraulob - (2005-2006)
* Chuck Biscuits - bicie (1987-1994)
* Joey Castillo - bicie (1994-2002)
* Charlee Johnson - bicie (2002)
* Bevan Davies - bicie (2004-2005)

## Diskografia

### Neradové albumy

## Pramene a literatúra
* Jeffries, Neil: Hard Rock & Heavy Metal encyklopedie. Od A po Z, Arcadia, Praha 1994
* Wich, František: Rock & Pop encyklopedie I., Volvox Globator, Praha 1999

## Externé odkazy
*Oficiálna stránka.
*Fanúšikovská stránka The 7th House.


Kategória:Hudobné skupiny USA
Kategória:Heavymetalové hudobné skupiny
Kawkab (vrch)

**Kawkab** (po arabsky *(Tall/Borkan) Kawkab*; po ? *Šarat Kovakab*) je menšie vulkanické pole, pozostávajúce z dvoch troskových bazaltových kužeľov, ležiace osamotene v severozápadnej časti Sýrie blízko hraníc s Irakom, asi 200 km východne od irackého Mosulu. Vek posledných erupcií nie je určený, ale odhaduje sa na holocén.

## Externé odkazy
* www.volcano.si.edu - vulkanické pole Šarat Kovakab na Global Volcanism Program (anglicky)

Kategória:Sopky Sýrie
Kategória:Troskové kužele
Kategória:Vrchy pod 1000 metrov v Sýrii
Tulúl as-Safá

**Tulúl as-Safá** ( - *as-Safá*/miestna výslovnosť *es-Safá* alebo  - *Tulúl as-Safá*) je vulkanické pole v južnej Sýrii, blízko hraníc s Jordánskom, približne 75&nbsp;km juhozápadne od Damasku.

Pole sa rozkladá na ploche 220&nbsp;km², pozostáva približne s 38 bazaltových troskových kužeľov a je vlastne pokračovaním rozsiahlejšieho poľa Harrat Aš Šám, rozkladajúceho sa na území Sýrie (vulkanické pole As-Safá), Jordánska a Saudskej Arábie (vulkanické pole Al Harrah). Približne v polovici 19. storočia bolo v tomto poli pozorované jazero roztavenej lávy, neskoršia aktivita v oblasti nebola zaznamenaná.

## Externé odkazy
* www.volcano.si.edu  - vulkanické pole Es-Safa na Global Volcanism Program (anglicky)

Kategória:Sopky Sýrie
Kategória:Troskové kužele
Kategória:Vrchy pod 1000 metrov v Sýrii
Alexandria (rozlišovacia stránka)

**Alexandria** môže byť:
* meno viacerých (pôvodne) starovekých miest založených za vlády a/alebo pomenovaných podľa Alexandra Veľkého:
** v Egypte:
*** Alexandria
*** Al-Iskandaríja (guvernorát)
** v Turecku:
*** Alexandria (Tróas) v Turecku pri Tróji
*** Alexandria ad Issum, synonymum Alexandretta, dnes Iskenderun
*** Alexandria (na Latme) v Turecku, prv a potom známa ako Alinda
** v Iráne:
*** Alexandria Asiana, dnes Golaškerd
*** Alexandria asi pri dnešnom Maškide, pozri Alexandria (Maškid)
** v Iraku:
*** Alexandria (v Mygdónii) v Iraku, dnes Erbil
*** Alexandria (na Tigride) v Iraku, synonymum Antiochia, dnes Charax Spasinou
** v Afganistane:
*** Alexandria Areion, dnes Herát
*** Alexandria ad Caucasum, dnes Charikar
*** Alexandria Oxiana na rieke Oxus, dnes al-Chanúm
*** Alexandria Arachotón, synonymá Alexandria-in-Arachosia, Alexandropolis, dnes Kandahár
*** Alexandria Profthasia, dnes Faráh
*** Alexandria, dnes pri Ghazní
** Alexandria Bukefala, synonymum Buchefala, v Pakistane na Inde, dnes pri Jhelume
** v Indii:
*** Alexandria na sútoku Chenabu a Indusu, pozri Alexandria (Chenab)
*** Alexandria pri Patale, pozri Alexandria (Patala)
*** Alexandria apud Oritas západne od Indusu
** Alexandria Eschaté, synonymum Alexandria ad Tanais, v Tadžikistane, dnes Chodžent
** Alexandria Margiana v Turkménsku, neskôr známa ako Merv
* meno iných geografických lokalít:
** Alexandria v Rumunsku
** guvernorát v Egypte, pozri Alexandria (guvernorát)
** Alexandria (Severné teritórium) v Austrálii
** Alexandria (Nový Južný Wales) v Austrálii
** Alexandria (Grécko) (prefektúra Imathia)
** Alexandria (Jamajka)
** Alexandria (Južná Afrika)
** Alexandria (Britská Kolumbia) v Kanade
** Alexandria 1 v Britskej Kolumbii v Kanade
** Alexandria 1A v Britskej Kolumbii v Kanade
** Alexandria 3 v Britskej Kolumbii v Kanade
** Alexandria 3A v Britskej Kolumbii v Kanade
** Alexandria (Ontário) v Kanade
** Alexandria (Rumunsko)
** Alexandria (Škótsko)
** Alexandria (Alabama) v USA
** Alexandria (Indiana) v USA
** Alexandria (Kentucky) v USA
** Alexandria (Louisiana) v USA
** Alexandria (Missouri) v USA
** Alexandria (Minnesota) v USA
** Alexandria (Nebraska) v USA
** Alexandria (New Hampshire) v USA
** Alexandria (New York) v USA
** Alexandria (Ohio) v USA
** Alexandria (Pensylvánia) v USA
** Alexandria (Južná Dakota) v USA
** Alexandria (Tennessee) v USA
** Alexandria (Virgínia) v USA
** Alexandria Township (Kansas) v USA
** Alexandria Township (Minnesota) v USA
** Alexandria Township (New Jersey) v USA
** Alexandria Township (Severná Dakota) v USA
* mestský štát vo fiktívnom svete , pozri Alexandria (Gaea)
* bývalé meno služby predaja kníh AMORC
* trieda ťažkých krížnikov v anime sérii Gundam, pozri Alexandria (Gundam)
* softvér, manažér zbierky kníh pre GNOME

## Pozri aj
* Alexandria Bay (New York) v USA
* West Alexandria (Ohio) v USA
* Point Alexandria (Ontário) v Kanade
* Alessandria
Džabal ad-Durúz

**Džabal ad-Durúz** alebo **Džabal ad-Drúz** (arab.  - Džabal ad-D(u)rúz - *Drúzsky vrch*) alebo **Džebel ed-Drúz** (-prepis podľa miestnej arabskej výslovnosti) je vulkanické pole na juhu Sýrie, blízko hraníc s Jordánskom, približne 75 km južne od Damasku.  Pole je pomenované podľa svojho najvyššieho vrchu. Pole pozostáva približne s 118 alkalických bazaltových troskových kužeľov a je severným pokračovaním rozsiahlejšieho poľa **Harrat aš-Šám**, rozkladajúceho sa na území Sýrie, Jordánska a Saudskej Arábie. Jedná sa o kvartérne vulkanity veku starší pleistocén až holocén.

## Iné projekty

## Externé odkazy
* www.volcano.si.edu - vulkanické pole Džabal ad-Drúz na Global Volcanism Program 

Kategória:Sopky Sýrie
Kategória:Troskové kužele
Kategória:Tisícovky v Sýrii
Rebrá

**Rebrá** sú prírodná pamiatka v správe štátnej ochrany prírody PIENAP.

Nachádza sa v katastrálnom území obcí Kyjov a Šarišské Jastrabie v okrese Stará Ľubovňa v Prešovskom kraji. Územie bolo vyhlásené v roku 1989 na rozlohe 8,3216 ha. Ochranné pásmo nebolo určené. Na území pamiatky platí 4. stupeň ochrany.

Predmetom ochrany je: *Výrazný bradlový geomorfologický útvar a vysoko estetický krajinný fenomén ojedinelého typu. Jeho vysoká vedecká hodnota spočíva aj vo výskyte chránených rastlinných druhov a významných ohrozených karpatských malakocenóz.*

## Referencie

## Externé odkazy
* Poloha na turistickej mape

Kategória:Prírodné pamiatky v Prešovskom kraji
Kategória:Chránené územia v okrese Stará Ľubovňa
Kategória:Kyjov (okres Stará Ľubovňa)
Kategória:Šarišské Jastrabie
Triréma

thumb|Grécka Triéra
**Triréma** (iné názvy: **trojveslica, trojradová veslica, triéra**, zriedkavo **trojradovka**) je staroveká alebo stredoveká veslica s vesliarmi umiestnenými v troch radoch nad sebou. **Triréma** v užšom zmysle označuje len príslušné rímske a stredoveké lode, **triéra** v užšom zmysle len príslušné grécke lode.

Ako prví tieto vojnové lode postavili grécki stavitelia okolo roku 700 pred Kr., podľa niektorých historikov okolo roku 500 pred Kr. V Grécku mali v troch radoch nad sebou vyše 150 veslárov, pentekontéra mala iba 50. Jedno veslo obsluhovali dvaja až traja veslári, na pentekontére každé veslo obsluhoval jeden veslár. 

Triéra preto bola rýchlejšia, čo hralo vo vojnách veľkú rolu, lebo sa zvyšoval úder čeleňového bodca.

## Dejiny
Okrem dopravných plavidiel sa v staroveku rozvíjala aj výroba vojnových lodí. Stavali sa masívne lode schopné prevážať veľký náklad, ale aj rýchle, ktoré mali tvar vretena. Oba typy mali plachty, veslá a kormidlo. Ale vojnové lode sa nemohli spoliehať len na vietor a vodné prúdy, tak ako obchodné lode. Z toho dôvodu boli vojnové lode vybavené viacerými radmi vesiel, ktoré im umožňovali rozmanitejšie a obratnejšie manévre.

Vojnové lode konštruovali všetky stredomorské národy. Grécki bojovníci sa do Tróje plavili pravdepodobne na galérach – lodiach s jedným radom vesiel. Feničania, Etruskovia a neskôr aj Gréci stavali lode s dvoma radmi vesiel. Tak vznikla mimoriadne obratná dvojveslica. Gréci pokračovali v zdokonaľovaní tohto plavidla a vynašli trojveslicu – triéru, ktorá bola ťažšia než dvojveslica, a preto mala omnoho väčšiu údernú silu.

V roku 480 pred Kr. tristodesať gréckych triér pod vedením stratéga Temistokla v bitke pri Salamíne zničilo 1 207 (podľa Hérodota - veľmi nepravdepodobné) veľkých a neobratných perzských lodí s vysokými bokmi.

## Iné projekty

Kategória:Plachetnice
I. P. Pavlova (stanica pražského metra)

**I. P. Pavlova** je jedna zo staníc pražského metra. Nachádza sa na linke C medzi stanicami Muzeum a Vyšehrad. Leží pod rovnomenným námestím na hranici štvrtí Nové Město a Vinohrady, ktoré je pomenované podľa ruského fyziológa Ivana Petroviča Pavlova. 

Patrí k najvyťaženejším staniciam pražského metra, denne tu vystúpi a nastúpi viac ako stotisíc ľudí. Otvorená bola 9. mája 1974 spolu s prvým úsekom metra medzi stanicami Florenc a Kačerov.

## Charakteristika stanice
Stanica I. P. Pavlova je hĺbená, založená v jame (19 m hlboko). Nástupište stanice je podopierané šesťbokými stĺpami, steny za stanicou sú obložené mramorovými doskami. Z nástupišťa vedie iba jeden výstup krátkym eskalátorovým tunelom so štyrmi eskalátormi do veľkého podzemného vestibulu pod námestím s piatimi výstupmi. Stanica umožňuje prestup na veľké množstvo električkových liniek. Na výstavbu stanice v rokoch 1970 až 1974 bolo vynaložených 160,8 miliónov Kčs.

## Traťová spojka
V smere od stanice Vyšehrad sú pred vlastnou stanicou na obidvoch koľajách odbočky na traťové spojky na linku A, ktoré ústia v stanici Náměstí Míru. Spojka, ktorá je na 1. koľaji (koľaj, po ktorej ide vlak zo stanice Háje do stanice Letňany), sa nazýva C – A. Spojka na 2. koľaji sa nazýva A – C. Zaujímavosťou týchto spojok je, že ak ide vlak z Depa Kačerov do Depa Hostivař a naopak, nemusí meniť smer jazdy. Táto podmienka bola zadaná už pri projekte. Vďaka tomuto riešeniu dochádza k podstatnej úspore času. Obidve spojky je samozrejme možné využívať obojsmerne. 
## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Vinohrady
Kategória:Architektúra z 1974
Posúvačový rozvod

thumb|250px|Posúvačový rozvod motora Bristol Perseus. Nejde o systém 
Bristol popisovaný v texte.V ľavej spodnej časti je vidieť telo vlacového posúvača okolo piesta s otvormi.
thumb|250px|Iné riešenie posúvačového rozvodu
**Posúvačový rozvod** (nesprávne aj šúpatkový) je typ rozvodového mechanizmu využívajúci posúvače na riadenie toku pracovných plynov cez piestový stroj. Ide o typ mechanických rozvodov, používaný v niektorých benzínových motoroch. 

Výhodou posúvačových rozvodov je tichý chod a väčšie otvorenie. Nevýhodou je nizka životnosť a vysoká citlivosť. Posúvač môže vykonávať priamočiary, rotačný, rotačný vratný alebo kombinovaný pohyb. 

## Príklady riešení
V oblasti piestových spaľovacích motorov boli používané niektoré z nasledovných riešení:
* *Knight* — systém je tvorený dvoma sústrednými valcovými posúvačmi, z ktorých vnútorný nahrádza steny valca motora. V posúvačoch sú otvory, ktoré sa vzájomným posúvaním striedavo otvárajú a zatvárajú a riadia tak prietok pracovných plynov.
* *Mustad et Fils* — používa dva posúvače v tvare polvalcov okolo piesta. Otvory v posúvačoch sa prekrývajú pri pohybe s otvormi v bloku motora.
* *Burt-McCollum* — v tomto prípade jeden valcovitý posúvač s otvormi vykonáva okolo piesta skrutkovitý pohyb a prekrýva otvory v bloku motora.
* *[[Bristol]]* — rozvod je umiestnený v hlave valca a je tvorený klzným puzdrom v tvare valca pritláčaným pružinou k oceľoliatinovému rotujúcemu posúvaču s otvormi.
* *Baeer* — v tomto systéme je tesniace klzné puzdro s otvormi pritláčané tlakom plynov k priečne rotujúcemu posúvaču valcového tvaru v hlave valca. v posúvači a puzdre sú opäť otvory, ktoré sa striedavo otvárajú a prekrývajú.
* *Aspin* — bol tvorený kužeľovým rotujúcim posúvačom v hlave valca. Používal sa u motocyklových motorov.
* ďalšie známe systémy rozvodov sú *Minerva* a *Cross*.

## Zdroje
Trnka J., Urban J.: *Spaľovacie motory*. Alfa Bratislava, 1992.

Kategória:Rozvodové mechanizmy
Fight Club (román)

**Fight Club** je prvý publikovaný román amerického spisovateľa Chucka Palahniuka.

## Iné projekty

Kategória:Knihy z 1996
Kategória:Romány USA
Kategória:Sfilmované romány
Fight Club

**Fight Club** môže byť:

*román Chucka Palahniuka, pozri Fight Club (román)
*niektoré ďalšie dielo, ktoré vzniklo podľa tohto románu:
**"Fight Club", v slovenčine Klub bitkárov, pozri Klub bitkárov (film)
**Fight Club (počítačová hra)
**Fight Club (muzikál)
*plánovaná online komunita venovaná Halo Demu pre Mac, pozri Fight Club (komunita)
*štúdio ruského bojového umenia prevádzkované Emmanuelom Monolakakisom v Toronte, pozri Fight Club (telocvičňa)
*indický film z roku 2006, pozri Fight Club (2006)
Vysokoenergetická astronómia

**Vysokoenergetická astronómia** je odvetvie astronómie, ktoré sa zaoberá štúdiom objektov, ktoré vyžarujú elektromagnetické žiarenie vo veľmi vysokých frekvenciách. Zahŕňa röntgenovú astronómiu, gama astronómiu, extrémnu ultrafialovú astronómiu a tiež aj štúdium neutrín a kozmického žiarenia. Fyzikálnym štúdiom týchto fenoménov sa zaoberá *vysokoenergetická astrofyzika*.

Medzi objekty štúdia vysokoenergetickej astronómie patria čierne diery, neutrónové hviezdy,  jadrá aktívnych galaxií, zvyšky supernov, záblesky gama žiarenia a kvazary.

Kategória:Astronómia
Elektromagnetické spektrum

right|thumb|Elektromagnetické spektrum|upright=1.5

**Elektromagnetické spektrum** je rozsah všetkých možných elektromagnetických žiarení.

Elektromagnetické spektrum alebo len *spektrum* objektu je rozsah elektromagnetického žiarenia, ktoré objekt emituje, odráža alebo prepúšťa.

## Referencie
Protogalaxia

**Protogalaxia** je vo fyzikálnej kozmológii oblak plynu, ktorý sa formuje do galaxie. Predpokladá sa, že rýchlosť formovania hviezd počas tohto procesu galaktického vývinu určuje, či bude galaxia špirálová alebo eliptická, pričom pomalší proces formácie hviezd vedie ku vzniku špirálovej galaxie.

Kategória:Galaxie
Kategória:Kozmológia
Gordián I.

[thumb|275px|[Sestercius cisára Gordiana I.]]
**Gordián I.** alebo **Gordian (us) I.** alebo **Marcus Antonius Gordianus Sempronianus** (* cca 157 – † apríl 238) bol rímsky cisár, ktorý vládol spolu so svojim synom Gordiánom II. krátkodobo v januári 238 po Kr.

Jeho pôvod nie je celkom ujasnený. Gordián bol po matke pravdepodobne potomkom rímskeho rodu Semproniovcov, ku ktorému patrili aj Tiberius Gracchus a Gaius Gracchus. Je možné, že mal aj grécky pôvod, z mesta Gordios v Malej Ázií. O jeho otcovi sa veľa nevie, bol to rímsky senátor.

Ako panovníka ho možno považovať za pravý opak dovtedajšieho cisára Maximina Thráka, ktorého na trón dosadila pred tromi rokmi armáda. Kým Maximinus bol zhruba päťdesiatpäťročný, vojenskej povahy a neurodzeného pôvodu, Gordianus mal už takmer osemdesiat rokov a jeho úradná kariéra bola príkladná – najprv pôsobil ako kvestor, potom ako edil a prétor, nasledoval konzulát (v rokoch 220 – 222) a neskôr funkcia prokonzula Afriky (237).
  
Vzbura v severoafrickom Thysdru, ktorá prokonzula Gordiana vyniesla na krátke obdobie k moci, súvisela s všeobecným odporom voči režimu, ktorý panoval. Aj keď je pravdepodobné, že sa Maximinove krutosti a výstrelky zveličovali (a zveličujú), dôležité je, že nespokojnosť naozaj panovala – dokazuje to rýchlosť, s akou senát Gordiana a jeho syna Gordiana II. uznal na tróne. Je tiež zrejmé, že to bola veľká improvizácia. Obaja vzbúrenci nemali po ruke dosť vojenských jednotiek a stačil rýchly zásah numidského legáta Capelliana, Maximinovho straníka, aby sa revolta zrútila ako domček z kariet. Gordiana II. stál boj s Capellianovými vojakmi život, a keď sa o tom dozvedel starý Gordianus, obesil sa. Od okamihu proklamácie uplynulo presne dvadsať dní.

Gordianova uzurpácia sa niekedy vysvetľuje ako prejav odporu severoafrických veľkostatkárov proti Maximinovmu režimu. Je to možné, urodzené kruhy cisára radi určite nemali. Nemožno tiež prehliadnuť, že udalosti zásadne otriasli Maximinovu pozíciu a destabilizovali pomery v rímskej ríši na dlhšiu dobu. Najviditeľnejším výsledkom thysderskej rebélie bola potom voľba Gordianovho vnuka Marka Antonia Gordiana toho istého roku za cisára, ktorý sa na rímskom tróne udržal až do roku 244.

## Referencie

## Pozri aj
* Zoznam rímskych cisárov

## Externé odkazy
* Gordianova biografia (po anglicky)

Kategória:Narodenia v 2. storočí
Kategória:Úmrtia v 3. storočí
Kategória:Cisári starovekého Ríma
Kategória:Obete samovrážd
Planckova dĺžka

**Planckova dĺžka** (symbol l_P\,\!) je jednotka dĺžky v systéme Planckových jednotiek zavedená Maxom Planckom. Planckova dĺžka je považovaná za „prirodzenú” jednotku, pretože je vyjadrená pomocou troch základných fyzikálnych konštánt — rýchlosti svetla, Planckovej konštanty a gravitačnej konštanty.

## Hodnota
Hodnota Planckovej dĺžky je daná jednoduchým vzťahom
: l_P =\sqrt{\frac{\hbar G}{c^3}} \approx 1,616\,24(12) \cdot 10^{-35}\ \mathrm{m}
* \hbar je redukovaná Planckova konštanta (*h*/2π, tiež nazývaná Diracova konštanta)
* *G* je gravitačná konštanta
* *c* je rýchlosť svetla vo vákuu

Dve čísla umiestnené v zátvorkách značia neistotu (štandardnú odchýlku) posledných dvoch cifier hodnoty.

Planckova dĺžka vyjadrená v SI jednotkách je rovná približne 1,62&nbsp;·&nbsp;10−35&nbsp;m. Odhadovaný priemer pozorovateľného vesmíru (7,4&nbsp;·&nbsp;1026&nbsp;m) vyjadrený v Planckovej dĺžke je približne 1,2&nbsp;·&nbsp;1062&nbsp;*l*P.

## Význam
Pri zanedbaní činiteľa *π* zodpovedá Planckova hmotnosť hmotnosti čiernej diery, ktorej Schwarzschildov polomer je rovný jej Comptonovej vlnovej dĺžke. Polomer takej čiernej diery je približne rovný Planckovej dĺžke.

Nasledujúci myšlienkový experiment túto skutočnosť objasňuje. Úlohou experimentu je zmerať polohu objektu odrazom elektromagnetického žiarenia (t. j. fotónov). Čím kratšia vlnová dĺžka žiarenia (a vyššia energia), tým je meranie presnejšie.

Ak by mali fotóny dostatok energie na to, aby meranie bolo presnejšie než Planckova dĺžka, ich kolíziou s objektom by vznikla čierna diera veľmi malých rozmerov. Vzniknuvšia čierna diera by fotóny nenávratne pohltila a nebolo by možné získať výsledok merania. Pomerne jednoduchým výpočtom s použitím rozmerovej analýzy však vyplýva, že rovnaký problém nastane aj pri meraní s mierne nižšou presnosťou než *l*P.

Tento myšlienkový experiment je založený na všebecnej teórii relativity a na platnosti Heisenbergovho princípu neurčitosti. Tieto dva teoretické princípy implikujú fakt, že nie je možné určiť *polohu* presnejšie než je Planckova dĺžka a *časový interval* kratší, než je čas potrebný pre svetlo na prejdenie Planckovej dĺžky (t. j. Planckov čas). Pri kratších dĺžkach resp. časových intervaloch sú klasické predstavy o spojitom priestore a čase neplatné.

## História
Planckovu dĺžku navrhol nemecký fyzik Max Planck ako dĺžkovú jednotku v systéme ním odvodených „prirodzených“ jednotiek. Napriek tomu, že kvantová fyzika vznikla až po zavedení Planckových jednotiek, ukázali sa ako jej veľmi dôležitá súčasť. Je zistené, že pri vzdialenosti rovnej Planckovej dĺžke začína gravitácia prejavovať kvantové efekty, ktorých pochopenie vyžaduje teóriu kvantovej gravitácie. 

Kategória:Planckove jednotky
Kategória:Jednotky dĺžky
Kategória:Eponymické termíny vo fyzike
Letuchovité

**Letuchovité** alebo **poletuchovité** (*Cynocephalidae, Galeopithecidae, Colugidae, Galeopteridae*) sú jediná recentná čeľaď z radu letuchy (lat. Dermoptera) v širšom zmysle.  U niektorých autorov je táto čeľaď jedinou čeľaďou radu (a je teda zhodná s radom) letuchy (lat. Dermoptera) v užšom zmysle.

Domorodé označenie letuchy indomalajskej je  „kolugo“. 

## Charakteristika
Príbuzenské vzťahy letuchovitých sú opísané v článku letuchy. 

Letuchovité dosahujú veľkosť mačky, majú veľké oči, končistý nos, silné pazúry na lezenie. Oči sú namierené dopredu, zabezpečujú dokonalé priestorové videnie a orientáciu v priestore. 

Sú to nočné živočíchy, deň prespia v dutinách, pritlačené na kmeň alebo zavesené na vetvách..

Charakteristickým znakom je kožná široká blana (patagium) lemujúca celé telo od krku po koniec chvosta. Je natiahnutá aj medzi prstami. Roztiahnuté patagium letuchám umožňuje  plachtiť do pomerne veľkej vzdialenosti (aj 130 m so stratou výšky iba 10 m) zo stromu na strom. Patagium roztiahnu po skoku zo stromu tak, že roztiahnu nohy a ruky. Smer letu sa mení pomocou svaloviny v kožnom leme. Patagium je pokryté hnedastou alebo sivou srsťou s nepravidelnými škvrnami a pre nehybné letuchy pritlačené k vetvám je výborným krycím zafarbením. Na rozdiel od netopiera letucha nelieta, iba plachtí. 

Bývajú v dažďových lesoch juhovýchodnej Ázie. Žijú samotársky, prípadne v malých voľných skupinách. Rodia jediné mláďa zavesené na matke (aj počas plachtenia).

Sú bylinožravé, živia sa lístím, púčikmi, výhonkami, kvetmi a plodmi. 

## Systém
Letuchovité:
*rod †*[[Dermotherium]]*
*rod *Cynocephalus* v širšom zmysle (staršie: *Galeopithecus*) - po slovensky **letucha**/ staršie **poletucha** /zastarano *letúška*/ ľudovo **lietajúci lemur**/ ľudovo **kolugo** (v niektorých starých systémoch = druh *Cynocephalus volans* v širšom zmysle - po slovensky poletucha veľká/zastarano letúška indická):
** rod *Cynocephalus* v užšom zmysle - jediný druh: *Cynocephalus volans* [v užšom zmysle], ktorý sa po slovensky volá: letucha filipínska
** rod *Galeopterus* - jediný druh: *Galeopterus variegatus*/*Cynocephalus variegatus*, ktorý sa po slovensky volá:  letucha indomalajská/letucha väčšia

Pozor na zámenu s češtinou, kde sa ako poletucha označuje to, čo sa v slovenčine označuje ako poletuška.

Zdroje slovenských názvov:

## Zdroje a poznámky
Letucha

**Letucha** (iné názvy: **poletucha**; zastarano: *letúška*; ľudovo: **kolugo**, **lietajúci lemur**) môže byť:
* slovenský názov rodu Cynocephalus (v širšom zmysle) z čeľade letuchovité, pozri letuchovité
* príslušník radu letuchy, pozri letuchy
Anténky

**Anténky** je zábavná párty hra, vyžadujúca postreh a synchronizáciu zúčastnených hráčov.

## Pravidlá
Hráči stoja v kruhu, prvý z nich *vysielač* ukáže na jedného z hráčov v kruhu *prijímač* a povie „Ö“, 
*prijímač* potvrdí príjem tak, že si dlane priloží k ušiam a povie „Ö“, jeho susedia *overovači signálu* si priložia dlaň k opačnému uchu od *prijímača*, naklonia sa bokom k nemu a povedia „Ö“.
Ak všetko prebehlo v poriadku, *prijímač* sa stáva *vysielačom* a znovu vyšle signál na niektorého z hráčov. Ak sa niekto pomýli, vypadáva. Hra končí, ak zostanú v kruhu iba dvaja hráči alebo jeden hráč. Takticky môže *vysielač* ukázať aj sám na seba, čím sa znovu stane *prijímačom* a *potvrdzovači signálu* často nezareagujú. Pre nezainteresovaného diváka vyzerajú hráči, ako partia bláznov.

Kategória:Párty hry
Medzistavcová symfýza

**Medzistavcová symfýza** (lat. *symphysis intervertebralis*) je spojenie tiel stavcov typu synchondrózy. Toto spojenie je vytvorené medzi stavcami pohyblivej časti chrbtice. Jeho základom je *medzistavcová platnička* (intervertebrálny disk, lat. discus intervertebralis).

## Medzistavcová platnička
[thumb|250px|[Sagitálny rez cez medzistavcovú platničku a priľahlé časti tiel susediacich stavcov plodu ovce. Zdroj: (Gray´s Anatomy, 1918.)]]
Platničiek je v chrbtici človeka 23 - prvá je medzi stavcami C2 a C3, posledná medzi L5 a S1. Platničky tvoria celkovo približne 20% výšky chrbtice.

Každá platnička má okraje, ktoré naliehajú na spodnú plochu vyššieho a hornú plochu nižšieho stavca, z hyalínnej chrupavky, ktorá je zrastená s kosťou ich tiel. Vlastnú hmotu platničky tvorí väzivová chrupavka, ktorá po obvode postupne prechádza do hustého fibrózneho väziva.

**Anulus fibrosus* - fibrózny prstenec tvoriaci obvod disku a zvyšujúci jeho pevnosť
**Nucleus pulposus* - riedke centrálne jadro disku, uložené bližšie k jeho dorzálnemu okraju. Je nestlačiteľné a tvorí ložisko, okolo ktorého sa stavce pri pohyboch nakláňajú.

Okrem miest umožňujúcich vzájomný pohyb, slúžia platničky aj ako pružné vložky tlmiace otrasy.

## Unkovertebrálny kĺb

Horné plochy tiel krčných stavcov majú konkávny, dolné konvexný miskovitý tvar, pričom ich prominujúci vonkajší okraj sa označuje ako *uncus corporis*. V medzistavcových platničkách sa pri tomto okraji môžu obojstranne vytvárať dutiny vyplnené synoviálnou tekutinou, ktoré sa označujú ako *unkovertebrálne kĺby*.

Kategória:Anatómia
Anténa

náhľad|Anténa na príjem TV signálu

**Anténa** je zariadenie na príjem a/alebo vysielanie elektromagnetických vĺn (najmä v pásme rádiových vĺn alebo mikrovĺn) cez prirodzené médiá (vzduch, zem, voda atď.). Je to sústava vodičov, pomocou ktorej sa mení energia elektromagnetického žiarenia na vysokofrekvenčný elektrický prúd (prijímacia anténa) alebo naopak (vysielacia anténa).

## Antény v rádioastronómii
Antény rádioastronomických prístrojov sa obyčajne konštruujú tak, aby prednostne prijímali (resp. vysielali) žiarenie v určitom smere (smerová anténa); na niektoré ciele sa používajú aj všesmerové antény. Tvar a rozmery antény závisia od používanej vlnovej dĺžky a cieľa použitia. Elementárnym prípadom antény je bodový žiarič so všesmerovou charakteristikou alebo Herzov dipól s dĺžkou l << λ a s vyžarovacou charakteristikou, s toroidálnym tvarom. V rádioastronómii sa často používa polvlnový dipól, žiarič s rozmermi 1/2 pracovnej vlnovej dĺžky. V porovnaní s Herzovým dipólom má 1,64-násobný smerový účinok. Koeficient smerovosti antény polvlnového dipólu G = 1,64. Smerovosť antény sa zvyšuje použitím sústavy polvlnových dipólov. Smerový účinok alebo zisk antény sa dosahuje aj umiestením pasívnych vodičov za dipól (reflektor) a pred dipól (direktor) na anténový systém Yagi. Pri sústavách dipólov sa ako reflektor používa rovinná alebo parabolická vodivá sieť. Najcharakteristickejším rádioastronomickým prístrojom je rádioteleskop, ktorého anténa tvorí dipól s parabolickým reflektorom. Reflektor je fixovaný vo výške a azimute alebo je pohyblivý v jednom alebo obidvoch smeroch na sledovanie zdroja žiarenia na oblohe. Kovový výplet reflektora antény musí mať v porovnaní s pracovnou vlnovou dĺžkou prístroja relatívne malú vzdialenosť uzlov. Vzhľadom na deformácie materiálu sú veľké nároky na presnosť parabolickej plochy reflektora pri použití centimetrových alebo ešte kratších vĺn.

## Delenie
Delenie podľa funkcie:
* vysielacia anténa
* prijímacia anténa

Delenie podľa konštrukcie:
* drôtová anténa
* tyčová anténa
* rámová anténa
* feritová anténa

Kvalita antény sa udáva ako tzv. zisk antény.

## Iné projekty

Kategória:Rádiotechnika
Kategória:Rádioastronómia
Malostranské mostné veže

**Malostranské mostné veže** sú dve koncové veže na malostranskej strane Karlovho mosta v Prahe, pôvodne postavené v románskom slohu.

## Nižšia mostná veža

Nazýva sa tiež **Juditina veža**. Pochádza zo začiatku 12. storočia a jej základy sú postavené v románskom slohu. Hoci je pomenovaná podľa Judity a viazala sa pravdepodobne k Juditinmu mostu, je zrejme staršia ako bol Juditin most. Postavená je z kameňa – opuky – a bola súčasťou opevnenia. Nachádzajú sa na nej zreteľné stopy renesančnej úpravy z roku 1591, kedy vznikli štíty a strecha, ale i rustiková omietka a tvar okien a portálu. V 15. storočí slúžila ako väznica pre najťažších zločincov, od konca 16. storočia až do roku 1784 slúžila ako colný úrad, potom vystriedala viacero majiteľov, až sa v roku 1893 dostala do majetku mesta.  

V pivnici veže sa zachovali unikátne rytiny z 13. storočia, medzi ktorými sa nachádza i množstvo šľachtických erbov.  Vežu tvorí prízemie a tri poschodia, z ktorých každé má jednu miestnosť a sú spojené dreveným schodiskom. Na prvom poschodí možno nájsť neskororománsky reliéf, ktorý zdobil východné priečelie veže a až do 16. storočia bol vidieť z mosta, no znovuobjavený bol až koncom 19. storočia. Na štíte sú vyobrazené dve postavy – jedna sediaca a druhá kľačiaca, o ich identite a pôvode sa vedú spory.

## Colnica

K veži je pristavený malý domček, tzv. colnica. Vstup do veže je z chodby domu. Tento domček okrem colnice slúžil aj ako sídlo úradu mostu pražského a solný úrad cisársky.

## Vyššia mostná veža

Vznikla po roku 1464 na príkaz Jiřího z Poděbrad na mieste pôvodnej románskej veže. Svojou podobou sa viaže k Staromestskej mostnej veži, ktorú postavil Petr Parléř, a je najmladšou súčasťou Karlovho mosta. Je postavená z pieskovcových kvádrov, má hranolový tvar, na stranách k mostu a Malej Strane je prizdobená výklenkami s baldachýnovitými strieškami, ktoré mali slúžiť ako výklenky na sochy, no pravdepodobne tam nikdy žiadne neboli. Veža bola v rokoch 1874 – 1879 dôkladne zreštaurovaná do dnešnej podoby, prestavbu realizoval Jozef Mocker. Pôvodne slúžila ako hlásna veža a skladisko, v súčasnosti je prístupná verejnosti.

## Brána

Medzi oboma vežami sa nachádza brána, ktorá vznikla v roku 1411 na mieste staršej brány postavenej v románskom slohu, a vďaka nej sa vchádza na Malú Stranu (tvorí vstup na Mosteckú ulicu). Začína sa v mieste, kde končí schodisko nižšej mostnej veže, kde je vchod na oblúk brány. Tadiaľ sa dalo dostať priamo do vyššej mostnej veže. Brána má tvar dvoch gotických rovnobežných arkád a na hornom okraji je ozdobená cimburím. V klenbe brány sa nachádzajú znaky území Václava IV. - luxemburský lev, český lev a moravská orlica, ďalej je tu erb Starého Mesta, vratislavská orlica, dolnolužický znak a pod nimi malostranský erb.

## Iné projekty

Kategória:Malá Strana
Kategória:Veže v Česku
Kategória:Mosty v Prahe
Kategória:Brány v Česku
Kategória:Románske stavby v Česku
Kategória:Gotické stavby v Česku
Gordián II.

[náhľad|275px|[Sestercius cisára Gordiana II.]]
**Gordianus II.** (* okolo 192 – † 12. apríl 238, Thysdrus pri Kartágu), vl. menom **Marcus Antonius Gordianus Sempronianus**, ako cisár **Imp. Caesar Marcus Antonius Gordianus Sempronianus Romanus Africanus Augustus**, bol rímsky cisár, vládnuci necelé tri týždne na začiatku roka 238. 

V čase svojho zvolenia zastával post správcu provincie Africa Proconsularis. Jeho vymenovanie bolo následkom nesúhlasu s despotickou vládou dovtedajšieho cisára Maximina Thraxa. Bezprostrednou príčinou bolo cisárom plánované zvýšenie daní, najmä u majetných občanov obávajúcich sa majetkových strát. Tí otvorene požadovali na čele krajiny cisára, ochotného spolupracovať pri správe impéria.

Prvým otvoreným prejavom proti Maximinovej vláde bolo povstanie v Afrike. Po zabití cisárovho vyslanca 22. marca 238 bol za nového cisára vyhlásený Gordianus I., ktorého spoluvládcom sa stal jeho syn Gordianus II. Onedlho ho v tejto funkcii uznala veľká časť ríše (okrem oblastí verných dovtedajšiemu cisárovi Maximinovi Thraxovi).

Thraxovou odpoveďou bolo vyslanie vojenskej jednotky na čele s Capelianom, legátom v Numídii, veliteľom jednej z najlepších rímskych légií. Gordianovci mohli postaviť iba málopočetnú a slabo vyzbrojenú jednotku. Bitka, ktorá sa odohrala 12.4.238 neďaleko Kartága tak pre nich dopadla katastrofálne. Gordianus II. v nej padol a jeho otec spáchal samovraždu.

Po smrti bola jeho pamiatka na krátky čas „vymazaná“ (*damnatio memoriae*), počas panovania Gordiana III. však nasledovala konsekrácia spolu s otcom. V čase svojej proklamácie bol Gordianus II. bezdetný slobodný muž, ktorý mal takmer štyridsaťsedem rokov.

## Zdroj

* Br. Panis, *Zborník Slovenského národného múzea*, XCVI, str. 134, SNM - Národné múzejné centrum, Bratislava, 2002, ISBN 80-8060-108-9
* V. Zamarovský, *Dejiny písané Rímom*, Mladé letá, Bratislava, 1988
* E. Gibbon, *Úpadok a zánik Rímskej ríše*, Tatran, Bratislava, 1988

## Externé odkazy
* Gordianova biografia (po anglicky)

## Pozri aj
* Zoznam rímskych cisárov

Kategória:Narodenia v 2. storočí
Kategória:Úmrtia v 3. storočí
Kategória:Cisári starovekého Ríma
Hostilianus

**Hostilian(us)** alebo **Gaius Valens Hostilianus Messius Quintus** (* † 251) bol rímsky cisár, ktorý vládol roku 251 ako spoluvládca Treboniana Galla. Jeho otcom bol cisár Decius (249 – 251), matkou Herennia Cupressenia Etruscilla. Hostilianus mal staršieho brata Herennia Decia a možno aj sestru (údajnu manželku neskoršieho cisára Volusiana).

Hodnosť *Caesara* udelil Hostilianovi, ktorého rok a miesto narodenia je neznáme, jeho otec Decius asi v septembri roku 250. Podľa portrétov na minciach bol princ v tom čase pravdepodobne neplnoletý. Po Deciovej smrti v bitke pri Abritte (jún 251) nový cisár Trebonianus Gallus Hostiliana adoptoval a súčasne povýšil na *Augusta*, mladý panovník však už po niekoľkých mesiacoch zomrel, pravdepodobne na mor, aj keď nemožno vylúčiť ani politickú vraždu.

## Pozri aj
* Zoznam rímskych cisárov

## Iné projekty
 

## Externé odkazy
* Hostilianove mince (po anglicky)

Kategória:Cisári starovekého Ríma
Kategória:Úmrtia v 3. storočí
Antoninián

náhľad|Typy antoniniánov
**Antoninián** () je názov rímskej striebornej mince razenej v 3. storočí po Kr. Zaviedol ju roku 215 cisár Caracalla (jeho vladárske meno bolo Marcus Aurelius Antoninus) a jej hodnota zodpovedala dvojdenáru, aj keď váha bola nižšia. Na averze bola vždy zobrazená hlava cisára alebo cisárovnej, reverz nemal jednotnú podobu. V rokoch 222 – 238 neboli antoniniány prechodne razené, ale už za cisára Philippa Araba (244 – 249) sa z nich stalo hlavné platidlo ríše. Podiel striebra, zo začiatku dosahujúci 40 %, postupne klesal a nakoniec obsahoval len 2 %. Počas menovej reformy za Diocleciána (284 – 305) boli znehodnotené antoninány stiahnuté z obehu a roku 293 nahradené follisami.

## Iné projekty

## Externé odkazy
* Antoninián 

Kategória:Mince starovekého Ríma
Röntgenová astronómia

**Röntgenová astronómia** alebo **X-astronómia** je odvetvie astronómie, ktoré sa zaoberá štúdiom röntgenového žiarenia nebeských telies. Röntgenové žiarenie pohlcuje zemská atmosféra, teda prístroje na detekciu röntgenového žiarenia musia byť umiestnené vo vysokých výškach, napríklad na balónoch. V súčasnosti je X-astronómia súčasťou kozmického výskumu a detektory sú umiestnené na umelých družiciach.


Kategória:Astronómia
Astronómia
Malá Strana

thumb|right|Znak Malej Strany nad vstupom do zvonice u sv. Mikuláša

**Malá Strana** (pôvodne **Menšie mesto Pražské**) je historické mesto, mestská štvrť a katastrálne územie rozkladajúce sa v centre Prahy na ľavom brehu Vltavy. Je to jedna z najstarších a najpôsobivejších častí Prahy. Malostranské katastrálne územie má rozlohu 137,28 ha a z 96% sa nachádza na území mestskej časti Praha 1 (zvyšné 4% – niekoľko blokov domov v blízkosti ulice Vítězná – na území Prahy 5).

## Dejiny
Táto oblasť bola, vďaka svojej pozícii v podhradí sídla českých kniežat, osídlená už v 10. storočí a na mesto bola povýšená v roku 1257 Přemyslom Otakarom II. 

Na Malej Strane žilo mnoho význačných umelcov, vedcov i politikov (Jan Werich, Jozef Dobrovský, Joachim Barrande a i.), ďalší z rodákov – Jan Neruda – jej dokonca zasvätil svoje známe *Malostranské poviedky*, ktoré farbisto opisujú život v tejto štvrti v 19. storočí.

## Charakter štvrte
Malá Strana obsahuje veľké množstvo pozoruhodných stavieb i ďalších zaujímavých miest – napr. oblasť Kampy s riečkou Čertovkou, Malostranské námestie s kostolom sv. Mikuláša, Maltézske námestie, Újezd s lanovou dráhou na Petřín, Štefánikovu hvezdáreň a Petřínsku rozhľadňu či veľký komplex záhrad (Kinského záhrada, Petřínske sady, Schönbornská záhrada, a i.). Práve vďaka nim a vrchu Petřín, ktorý ich zviditeľňuje, pôsobí Malá Strana ako zelená oáza uprostred mesta.

thumb|left|Dom U Čierneho orla v Nerudovej ulici

Na Malej Strane v súčasnosti sídli Parlament ČR – Poslanecká snemovňa, Senát, pre mimopražských poslancov potom poslanecká ubytovňa. Z ministerstiev tu môžeme nájsť napríklad Ministerstvo financií ČR, a súvisiace budovy využívané politickými stranami, veľvyslanectvami a tiež hotely s reštauráciami. Z kedysi veľmi osobitej štvrte sa tak rýchlo vytráca pôvodný, toľko cenený genius loci.

## Doprava
### Električky
Malou Stranou vedie jedna z pražských ľavobrežných vetiev povrchovej Mestskej hromadnej dopravy v podobe električkovej trate vedúcej Štefánikovou ulicou a Újezdom až na Malostranské námestie. Ďalej pokračuje k stanici metra Malostranská, ktorá je umiestená až na Klárove, teda v blízkosti Strakovej akadémie (sídla úradu vlády ČR).

### Lanovka
Na malostranskom Újezde má dolnú stanicu pozemná lanová dráha na Petřín. 

### Automobilová doprava
Úrad Prahy 1 sa bráni vjazdu nákladných automobilov do historického jadra Malej Strany; z dôvodu malej prejazdnosti je i osobná automobilová doprava slabšia. Na rozhraní Malej Strany a Smíchova ale vedie Kartouzskou ulicou privádzač k Strahovskému tunelu.

## Iné projekty


Kategória:Praha 1
Kategória:Praha 5
Kategória:Praha
Spojenie chrbtice

**Spojenia chrbtice** sú miesta, kde sa vzájomne spájajú jednotlivé kosti chrbtice viac či menej pohyblivo.

Stavce sa vzájomne spájajú 3 rôznymi spôsobmi:
* **[[synchondróza]]mi**:
** *[[medzistavcová symfýza|medzistavcové symfýzy]]* (lat. *symphyhis intervertebralis*), ktorých súčasťou sú medzistavcová platnička (lat. *discus intervertebralis*)
** *nepohyblivé synchondrózy* v rastovom období medzi stavcami krížovej kosti a kostrče, do dospelosti pretrváva zväčša len synchondróza medzi S5 a Co1
* **[[syndezmóza]]mi**:
** *[[väzy chrbtice]]*
* **[[kĺb (anatómia)|kĺb]]mi**:
** *[[medzistavcový kĺb|medzistavcové kĺby]]*
** *[[kraniovertebrálne skĺbenie]]* - spojenie hlavy s nosičom a čapovcom

Kategória:Oporná sústava
Peter Parler

thumb|Busta Petra Parlera
**Peter Parler** alebo po česky **Petr Parléř** (* 1332 alebo 1333, Kolín nad Rýnom alebo Švábsky Gmünd – † 13. júl 1399, Praha) bol architekt, staviteľ, kamenár, sochár a rezbár švábskeho pôvodu (Nemecko) pôsobiaci v Česku; najvýznamnejší predstaviteľ rodiny Parlerovcov.

## Pôsobenie v Prahe
V roku 1356 ho povolal Karol IV. do Prahy, aby po smrti Mateja z Arrasu pokračoval v stavbe katedrály sv. Víta. Pôvodné plány prepracoval, postavil chór katedrály, ktorú preklenul krížovou klenbou, kaplnku sv. Václava, sakristiu a vežu. Po jeho smrti viedol stavbu jeho syn Ján. Okrem katedrály projektoval a podieľal sa na stavbe ďalších pamiatok. Bol to predovšetkým kamenný most cez Vltavu (neskôr nazvaný Karlov most), Staromestská mostná veža a kaplnka Všetkých svätých na Pražskom hrade; mimo Prahy potom Kostol svätého Bartolomeja v Kolíne a Chrám svätej Barbory v Kutnej Hore.

## Stavebná huta
Parler stál na čele významnej pražskej stavebnej hute, ktorú založil Matej z Arrasu. O jej ďalší rozvoj sa zaslúžili jeho potomkovia. Huta pôsobila v celom Česku a zanikla v období husitských vojen.

## Stavby, na ktorých pracoval
thumb|Detail z katedrály sv. Víta
*Dom "U tří mečů"
*Hrzánsky palác
*Taruttmannsdorfský palác(Hradčany)
*Dom "U Nožičků"
*Loreta
*Chrám sv. Víta
*Starý královský palác
*Kaplnka Všetkých svätých
*Chrám P. Márie pred Týnom
*Staromestská mostná veža
*Karlov most
*Pražský hrad 

## Iné projekty

## Externé odkazy
* Heslo v encyklopédii ''KDO BYL KDO v našich dějinách do roku 1918'' 

Kategória:Narodenia v 14. storočí
Kategória:Úmrtia v 1399
Kategória:Nemeckí architekti
Kategória:Gotickí architekti
Kategória:Dejiny Prahy
Kategória:Osobnosti na českých bankovkách
Kategória:Pochovaní v katedrále svätého Víta v Prahe
Potápačský zvon

thumb|Potápačský zvon
**Potápačský zvon** je odspodu otvorená vodotesná nádoba naplnená dýchacím plynom, ktorá slúži na pobyt a prácu pod vodou.

## História
V svojej najjednoduchšej podobe ide o najstaršie známe zariadenie na pobyt pod vodou. Opísal ho už Aristoteles v 4. storočí pred Kr.. 

V roku 1535 Guglielmo de Lorena vyrobil a použil zariadenie podobné moderným zvonom. V roku 1628 bol potápačský zvon využitý na vyzdvihnutie diel švédskej vojenskej lode Vasa krátko po jej potopení.

V roku 1690 navrhol Edmund Halley zvon modernej konštrukcie vybavený oknami na výskum morského dna. Vzduch sa mal dopravovať do zvona v zaťažených sudoch.

## Moderné použitie
thumb|modern potápačský zvon
Na princípe potápačského zvona sa budujú pokusné podmorské obydlia.

## Iné projekty

Kategória:Potápanie
Gama astronómia

right|200px|thumb|Magic, Čerenkovov teleskop na La Palma

**Gama astronómia** alebo **astronómia gama žiarenia** je odvetvie astronómie, ktoré sa zaoberá štúdiom vesmíru prostredníctvom gama žiarenia.

Predtým, ako bolo možné experimentálne zistiť prítomnosť gama žiarenia emitovaného z kozmických zdrojov, vedci vedeli, že toto žiarenie vo vesmíre existuje. Práce Feenberga a Primakova z roku 1948, Hayakawu a Hutchinsona z roku 1952 a hlavne Morrisona z roku 1958 viedli k záveru, že množstvo prírodných procesov, ktoré sa odohráva vo vesmíre, má za následok emisiu gama žiarenia. Medzi tieto procesy patrí napríklad interakcia kozmického žiarenia s medzihviezdnym plynom, výbuchy supernov a interakcie energetických elektrónov s magnetickým poľom. Avšak až do 60. rokov 20. storočia nebolo možné gama žiarenie zachytiť.


Astronómia
Kategória:Astronómia
Pozorovateľská astronómia

Ďalekohľad na observatóriu Kitt Peak|thumb|200px

**Pozorovateľská astronómia** je časťou astronómie, ktorá sa zaoberá získavaním dát, na rozdiel od teoretickej astrofyziky, ktorá je zameraná predovšetkým na hľadanie merateľných vzťahov vo fyzikálnych modeloch. Pozorovateľská astronómia je zameraná na pozorovanie nebeských telies použitím ďalekohľadov a iných astronomických prístrojov.

Kategória:Astronómia